CELEX: E2014P0022
Language: et
Date: 2014-11-10 00:00:00
Title: Ettevõtja DB Schenker 10. novembril 2014 EFTA järelevalveameti vastu algatatud hagi (Kohtuasi E-22/14)

15.1.2015   
            
            
               ET
            
            
               Euroopa Liidu Teataja
            
            
               C 11/17
            
         Ettevõtja DB Schenker 10. novembril 2014 EFTA järelevalveameti vastu algatatud hagi
   (Kohtuasi E-22/14)
   (2015/C 11/07)
   Ettevõtjad Schenker North AB, Schenker Privpak AB ja Schenker Privpak AS (koos edaspidi „DB Schenker”), keda esindab advokaat Jon Midthjell büroost Advokatfirmaet Midthjell AS, Grev Wedels plass 5, N-0151 Oslo, Norra, algatasid 10. novembril 2014 EFTA kohtus hagi EFTA järelevalveameti vastu.
   Hagejad taotlevad, et EFTA kohus:
   
               1.
            
            
               tühistaks EFTA järelevalveameti 9. septembri 2014. aasta otsuse kohtuasjas nr 75697 (DB Schenker);
            
         
               2.
            
            
               kohustaks EFTA järelevalveametit ja menetlusse astunud kolmandaid isikuid kandma menetluskulud.
            
         
      Õiguslik ja faktiline taust ning hagi toetuseks esitatud väited
   
   
               —
            
            
               Hagejad Schenker North AB ja Schenker Privpak AB, mõlemad asutatud Rootsis, ning Schenker Privpak AS, asutatud Norras, on osa DB Schenkeri kontsernist. Kontsern on ülemaailmne ekspedeerimis- ja logistikaettevõte, mille omanik on Deutsche Bahn AG.
            
         
               —
            
            
               EFTA kohus tühistas oma 7. juuli 2014. aasta otsusega kohtuasjas E-5/13 DB Schenker vs. EFTA järelevalveamet EFTA järelevalveameti 25. jaanuari 2013. aasta otsuse asjas nr 73075 (DB Schenker) selles osas, millega dokumentidele juurdepääsu käsitlevate 2012. aasta eeskirjade artikli 4 lõigete 4 ja 6 kohaselt keelatakse täielik või osaline juurdepääs dokumentidele, mis sisalduvad toimikutes, mille põhjal tehti EFTA järelevalveameti otsus 321/10/COL (Norway Post – püsikliendi-/hinnaalandussüsteemid), ning keelatakse juurdepääs EFTA järelevalveameti otsuse 321/10/COL täielikule versioonile.
            
         
               —
            
            
               DB Schenker sai 17. juulil 2014. aastal EFTA järelevalveametilt e-kirja, milles teatati, et EFTA järelevalveamet on uuesti otsustanud keelduda DB Schenkerile juurdepääsu andmisest vaidlusalustele dokumentidele. DB Schenkeril paluti esitada kordustaotlus, juhul kui ettevõte soovib, et EFTA järelevalveamet oma seisukohta kaaluks.
            
         
               —
            
            
               DB Schenker saatis EFTA järelevalveametile kordustaotluse 27. augustil 2014. aastal. EFTA järelevalveamet saatis 9. septembril 2014. aastal DB Schenkerile e-kirja, mis sisaldas otsuse koopiat, millega keelduti uuesti dokumentidele juurdepääsu käsitlevate 2012. aasta eeskirjade artikli 4 lõigete 4 ja 6 kohaselt DB Schenkerile täieliku või osalise juurdepääsu andmisest samadele dokumentidele, st dokumentidele toimikutes, mille põhjal tehti EFTA järelevalveameti otsus 321/10/COL (Norway Post – püsikliendi-/hinnaalandussüsteemid), ning keelati juurdepääs EFTA järelevalveameti otsuse 321/10/COL täielikule versioonile. DB Schenker taotleb asjaomase otsuse tühistamist vastavalt järelevalveameti ja kohtu asutamist käsitleva lepingu artiklile 36.
            
         Hagejad väidavad, et EFTA järelevalveamet on:
   
               —
            
            
               rikkunud dokumentidele juurdepääsu käsitlevate 2012. aasta eeskirjade artikli 4 lõikes 4 sätestatud ärihuvide erandit ning EMP lepingu artiklis 122, järelevalveameti ja kohtu asutamist käsitleva lepingu artikli 14 lõikes 4 ja järelevalveameti ja kohtu asutamist käsitleva lepingu protokolli nr 4 II peatüki artikli 28 lõikes 2 sätestatud ametisaladuse hoidmise kohustust ning seega takistanud õigusvastaselt juurdepääsu vaidlusalustele dokumentidele, rikkudes dokumentidele juurdepääsu käsitlevate 2012. aasta eeskirjade artikli 2 lõike 1 kohast avaliku juurdepääsu õigust;
            
         
               —
            
            
               rikkunud dokumentidele juurdepääsu käsitlevate 2012. aasta eeskirjade artikli 4 lõikes 4 ja artikli 4 lõikes 6 sätestatud ülekaaluka avaliku huvi erandit ning seega takistanud õigusvastaselt juurdepääsu vaidlusalustele dokumentidele, rikkudes dokumentidele juurdepääsu käsitlevate 2012. aasta eeskirjade artikli 2 lõike 1 kohast avaliku juurdepääsu õigust.